rejauldu/bengali-wikipedia huggingface dataset:
মোহাম্মদ আকরাম রাজা (; জন্ম: ২৯ নভেম্বর, ১৯৬৪) লাহোর এলাকায় জন্মগ্রহণকারী পাকিস্তানি আম্পায়ার ও সাবেক আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকের শেষদিক থেকে শুরু করে ১৯৯০-এর দশকের মাঝামাঝি সময়কাল পর্যন্ত পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর পাকিস্তানি ক্রিকেটে ফয়সালাবাদ, হাবিব ব্যাংক লিমিটেড, লাহোর, সারগোদা এবং ওয়াটার ও পাওয়ার ডেভেলপম্যান্ট অথরিটি দলের প্রতিনিধিত্ব করেন। দলে তিনি মূলতঃ ডানহাতে অফ স্পিন বোলিং করতেন। এছাড়াও, ডানহাতে নিচেরসারিতে ব্যাটিং করতেন আকরাম রাজা।   খেলোয়াড়ী জীবন  ২৯ নভেম্বর, ১৯৬৪ তারিখে পাঞ্জাবের লাহোর এলাকায় আকরাম রাজা’র জন্ম। ১৬ বছর বয়সে লাহোর সিটির পক্ষে ঘরোয়া পর্যায়ের ক্রিকেটে অংশ নিতে থাকেন। ১৯৮১-৮২ মৌসুম থেকে ২০০৪ সাল পর্যন্ত আকরাম রাজা’র প্রথম-শ্রেণীর খেলোয়াড়ী জীবন চলমান ছিল।  সমগ্র খেলোয়াড়ী জীবনে নয়টিমাত্র টেস্ট ও ঊনপঞ্চাশটি একদিনের আন্তর্জাতিকে অংশগ্রহণ করেছেন আকরাম রাজা। ১ ডিসেম্বর, ১৯৮৯ তারিখে লাহোরে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ৩১ জানুয়ারি, ১৯৯৫ তারিখে হারারেতে স্বাগতিক জিম্বাবুয়ে দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।  ১৯৮৯ সালে অস্ট্রেলিয়ার বিপক্ষে পাকিস্তানের একদিনের আন্তর্জাতিক দলের সদস্যরূপে প্রথম আন্তর্জাতিক অঙ্গনে প্রবেশ করেন। ফেব্রুয়ারি, ১৯৯৫ সালে সর্বশেষবারের মতো পাকিস্তান দলের পক্ষে অংশ নেন। ২০০০ সালে বিচারপতি মালিক মোহাম্মদ কাইয়ূমের প্রতিবেদনে তাকে দূর্নীতির অভিযোগে দোষী করা হয় ও পাকিস্তান ক্রিকেট বোর্ড থেকে জরিমানার সম্মুখীন হন।   আম্পায়ারিত্বে অংশগ্রহণ  ক্রিকেট খেলা থেকে অবসর গ্রহণের পর আম্পায়ারিং জগতের দিকে ধাবিত হন। ২০০৮ সালের ঘরোয়া পর্যায়ে লিস্ট এ ক্রিকেটে তিনি খেলা পরিচালনা করেছিলেন।  ১৫ মে, ২০১১ তারিখে লাহোরের বিপণী বিতানে হানা দিয়ে আকরাম রাজাসহ অপর ছয়জন ব্যক্তিকে ইন্ডিয়ান প্রিমিয়ার লিগের খেলাগুলোয় বাজী ধরার কারণে গ্রেফতার করে। টেলিফোন, কম্পিউটার, টেলিভিশনসহ বিপুল অঙ্কের অর্থ জব্দ করে। একইদিনে তাদের বিরুদ্ধে অভিযোগ দায়ের করা হয়।  অবৈধ বাজী ধরার অভিযোগে সাময়িকভাবে নিষেধাজ্ঞা প্রদানের পর ২০১২ সালে পাকিস্তান ক্রিকেট বোর্ড তাকে পুনরায় আম্পায়ার প্যানেলে অন্তর্ভুক্ত করে। বছরব্যাপী লাহোর আদালতে শুনানী চলার পর তিনি পিসিবি’র অধিকার ফিরে পান। পাকিস্তান ক্রিকেট বোর্ডের মহাপরিচালক জাভেদ মিয়াঁদাদ এ প্রসঙ্গে মন্তব্য করেন যে, তিনি নিজেকে নির্দোষ হিসেবে প্রতিষ্ঠিত করতে পেরেছেন।   পরিসংখ্যান  ওডিআইয়ে ম্যান অব দ্য ম্যাচ ক্রমিকপ্রতিপক্ষমাঠতারিখঅবদানফলাফল ১ শ্রীলঙ্কা সিংহলীজ স্পোর্টস ক্লাব গ্রাউন্ড, কলম্বো ৭ মার্চ, ২০১৫ ১০-১-২৬-২, ২ কট; ৮* (১২ বল, ১x৪)  ২৯ রানে বিজয়ী।   তথ্যসূত্র    আরও দেখুন   হারুন রশীদ  ওয়াসিম আকরাম  পাকিস্তানি টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  পাকিস্তানি একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়াটার এন্ড পাওয়ার ডেভেলপম্যান্ট অথরিটির ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তানি ক্রিকেট আম্পায়ার বিষয়শ্রেণী:লাহোর থেকে আগত ক্রিকেটার বিষয়শ্রেণী:লাহোর সিটির ক্রিকেটার বিষয়শ্রেণী:লাহোর সিটি ব্লুজের ক্রিকেটার বিষয়শ্রেণী:লাহোর সিটি হোয়াইটসের ক্রিকেটার বিষয়শ্রেণী:সারগোদার ক্রিকেটার বিষয়শ্রেণী:হাবিব ব্যাংক লিমিটেডের ক্রিকেটার
ড্যানিয়েলা ওকেকে একজন নাইজেরীয় অভিনেত্রী। ২০১৩ সালে, তিনি লাগোস কুগারর্স চলচ্চিত্রে "জোক" চরিত্রে অভিনয় করেন ও এই চলচ্চিত্রে অভিনয়ের ফলে তিনি দশম আফ্রিকা চলচ্চিত্র একাডেমি পুরস্কারে এবং ২০১৪ নাইজেরিয়া বিনোদন পুরস্কারে শীর্ষ ভূমিকায় সেরা অভিনেত্রী বিভাগে মনোনয়ন পেয়েছিলেন।   ব্যক্তিগত জীবন  ওকেকের ২৬ শে মার্চ, ১৯৮৭ সালে জন্মগ্রহণ করেন। তিনি ইমো রাজ্যের বাসিন্দা। ওকেকে বিলাসবহুল গাড়ির প্রেমিক।   চলচ্চিত্রের তালিকা    স্লিক লেডিস (২০০৭)   স্ট্রংগার দ্যান পেইন  (২০০৭)   লাগোস কুগার্স   তথ্যসূত্র    বহিঃসংযোগ              তথ্য গাইড আফ্রিকায় ড্যানিয়েলা ওকেকে  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:নাইজেরীয় চলচ্চিত্র অভিনেত্রী বিষয়শ্রেণী:১৯৭৭-এ জন্ম
সুনীল গাভাস্কার (; জন্ম: ১০ জুলাই ১৯৪৯) ভারত জাতীয় ক্রিকেট দলের সাবেক ও প্রথিতযশা ব্যাটসম্যান। তাকে ক্রিকেট ইতিহাসের অন্যতম সেরা উদ্বোধনী ব্যাটসম্যান হিসেবে ধরা হয়। তিনি সর্বাধিকসংখ্যক টেস্ট রান ও সেঞ্চুরি নিয়ে ক্রীড়াজীবন শেষ করেন। ২০০৫ সালে আরেক ভারতীয় ক্রিকেটার শচীন তেন্ডুলকর তার গড়া টেস্ট রেকর্ড ভেঙ্গে ফেলেন। ১৯৮৩ সালের ভারতীয় ক্রিকেট দলের সদস্য হয়ে তিনি আইসিসি ক্রিকেট বিশ্বকাপ জয় করেন।   খেলোয়াড়ী জীবন  ৬ মার্চ, ১৯৭১ তারিখে ওয়েস্ট ইন্ডিজের বিপক্ষে তার টেস্ট অভিষেক ঘটে। খেলোয়াড়ী জীবনের পনের বছর তিনশত বাষট্টি দিনের মাথায় বিশ্বের প্রথম ব্যাটসম্যান হিসেবে দশ হাজার রানের মাইলফলক স্পর্শ করেন। ৪ মার্চ, ১৯৮৭ তারিখে পাকিস্তান দলের বিরুদ্ধে ইজাজ ফাকিহ’র বলে লেট কাটের মাধ্যমে ব্যক্তিগত ৫৮ রানের সময় এ সম্মাননা অর্জন করেন। এ মাইল ফলক অর্জনে ১২৪ টেস্টের ২১২ ইনিংস খেলতে হয়েছে তাকে। গাভাস্কারের ক্রিকেট জীবন থেকে অবসর গ্রহণের ছয় বছর ও ১৩৬ টেস্ট পর ২ জানুয়ারি, ১৯৯৩ তারিখে দ্বিতীয় ব্যাটসম্যান হিসেবে অ্যালান বর্ডার দশ হাজার রানের মাইলফলক স্পর্শ করেন।  কৃতিত্ব পুরস্কার  ১৯৮০ - পদ্মভূষণ   তথ্যসূত্র   বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৪৯-এ জন্ম বিষয়শ্রেণী:ভারতের টেস্ট ক্রিকেটার বিষয়শ্রেণী:ভারত জাতীয় ক্রিকেট দলের অধিনায়ক বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:১৯৮৩ ক্রিকেট বিশ্বকাপের ক্রিকেটার বিষয়শ্রেণী:১৯৮৭ ক্রিকেট বিশ্বকাপের ক্রিকেটার বিষয়শ্রেণী:১৯৭৫ ক্রিকেট বিশ্বকাপের ক্রিকেটার বিষয়শ্রেণী:১৯৭৯ ক্রিকেট বিশ্বকাপের ক্রিকেটার বিষয়শ্রেণী:সমারসেটের ক্রিকেটার বিষয়শ্রেণী:চলচ্চিত্রে অভিনয়কারী ক্রিকেটার বিষয়শ্রেণী:ভারতীয় ক্রিকেট ধারাভাষ্যকার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:মারাঠি ব্যক্তি বিষয়শ্রেণী:সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী বিষয়শ্রেণী:মুম্বই থেকে আগত ক্রিকেটার বিষয়শ্রেণী:ভারতের টেস্ট ক্রিকেট অধিনায়ক বিষয়শ্রেণী:মুম্বইয়ের ক্রিকেটার বিষয়শ্রেণী:বাজির সুলতান টোব্যাকোর ক্রিকেটার বিষয়শ্রেণী:পশ্চিম অঞ্চলের ক্রিকেটার বিষয়শ্রেণী:ইন্ডিয়ান ইউনিভার্সিটিজের ক্রিকেটার বিষয়শ্রেণী:অ্যাসোসিয়েটেড সিমেন্ট কোম্পানির ক্রিকেটার বিষয়শ্রেণী:অর্জুন পুরস্কার প্রাপক বিষয়শ্রেণী:ক্রীড়ায় পদ্মশ্রী প্রাপক বিষয়শ্রেণী:ক্রীড়ায় পদ্মভূষণ প্রাপক বিষয়শ্রেণী:ভারতীয় ক্রিকেট প্রশাসক বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী বিষয়শ্রেণী:মুম্বইয়ের নগরপাল বিষয়শ্রেণী:বিসিসিআই সভাপতি বিষয়শ্রেণী:মারাঠি ক্রীড়াবিদ
মহিষখোলা নদী হচ্ছে বাংলাদেশের নেত্রকোণা জেলা ও মেঘালয়ের  দক্ষিণ পশ্চিম খাসি পাহাড় জেলায় অবস্থিত একটি নদী। নদীটির বাংলাদেশ অংশের দৈর্ঘ্য প্রায় ১০ কিলোমিটার।ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৬৭।  প্রবাহ মহিষখোলা নদীর উৎপত্তি বালপাকরাম জাতীয় উদ্যান হতে প্রবাহিত ছড়া থেকে। নদীটি বংশীকুণ্ডা উত্তর ইউনিয়ন দিয়ে বাংলাদেশে প্রবেশ করেছে এবং মহিষখোলা গ্রাম অতিক্রম করে চৈতা বিলের পাশে মঙ্গললেশ্বরী নদীতে পতিত হয়েছে।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ   তথ্যসূত্র   বিষয়শ্রেণী:নেত্রকোণা জেলার নদী বিষয়শ্রেণী:কলমাকান্দা উপজেলা
ধলাপাড়া জামে মসজিদ (ধলাপাড়া বাজার কেন্দ্রীয় জামে মসজিদ নামেও পরিচিত) টাঙ্গাইল জেলার ঘাটাইল উপজেলায় অবস্থিত একটি সাত গম্বুজ বিশিষ্ট মসজিদ। ১৯১৭ সালে স্থানীয় জমিদার ছমির উদ্দিন চৌধুরী মসজিদটি প্রতিষ্ঠা করেন।  অবস্থান ও অবকাঠামো মসজিদটি ঘাটাইল উপজেলা সদর থেকে ১৪ কিলোমিটার দূরত্বে ধলাপাড়া বাজারের ধলাপাড়া চৌধুরীবাড়ীতে অবস্থিত। মসজিদটির পূর্বপাশের ফলকের তথ্যানুসারে ১৩২৩ বঙ্গাব্দ বা ১৯১৭ সালে চৌধুরীবাড়ীর তৎকালীন জমিদার ছমির উদ্দিন চৌধুরী মসজিদটি নির্মাণ করেন। মসজিদটির মূল ভবনের উপরে তিনটি বড় গম্বুজ ও বারান্দার ছাদে আরো ছোট চারটিসহ মোট সাতটি গম্বুজ রয়েছে।  মসজিদটির মূল ভবনের দৈর্ঘ্য ৬০ ফুট ও প্রস্থ ৪০ ফুট এবং বারান্দার দৈর্ঘ্য ৬০ ফুট ও প্রস্থ ৩০ ফুট। এতে একসাথে ৫০০ জন নামাজ পড়তে পারেন। মসজিদের মূল ভবন ও বারান্দায় লোহার খাঁজকাটা পাঁচটি করে দরজা  রয়েছে। এটি নির্মাণে চুন, সুরকি ও সাদা সিমেন্ট ব্যবহার করা হয়েছে। এর পূর্ব পাশে রয়েছে সুউচ্চ মিনার। পুরো মসজিদ কমপ্লেক্সটি ২ একর ৫০ শতাংশ জায়গা নিয়ে প্রতিষ্ঠিত যার মধ্যে রয়েছে একটি পুকুর ও ঈদগাহ মাঠ।  আরও দেখুন  বাংলাদেশের মসজিদের তালিকা  ঢাকা বিভাগের মসজিদের তালিকা তথ্যসূত্র  বিষয়শ্রেণী:টাঙ্গাইল জেলার মসজিদ বিষয়শ্রেণী:ঘাটাইল উপজেলা বিষয়শ্রেণী:১৯১৭-এ প্রতিষ্ঠিত
থাম্ব|প্রতিকী ছবি আন্তর্জাতিক পদার্থবিজ্ঞান অলিম্পিয়াড হাই স্কুল শিক্ষার্থীদের জন্য একটি প্রতিযোগিতা। ১৯৬৭ সালে পোল্যান্ডের ওয়ারশতে এর প্রথম আসর অনুষ্ঠিত হয়। প্রতিটি দল গঠন করা হয় সর্বোচ্চ পাঁচ জন প্রতিযোগী ও দুইজন দলনেতা নিয়ে। প্রতিযোগীদেরকে স্বতন্ত্রভাবে অংশগ্রহণ করতে হয় এবং তত্ত্বীয় ও ব্যবহারিক পরীক্ষায় অংশগ্রহণ করতে হয়।   প্রতিযোগিতার বিবরণ  প্রতিযোগিতাটি দুই দিন ধরে অনুষ্ঠিত হয়, তবে এর মাঝে এক দিন বিরতি থাকে। এর মধ্যে এক দিন তত্ত্বীয় পরীক্ষার জন্য। তত্ত্বীয় পরীক্ষা পাঁচ ঘণ্টা সময়ব্যাপী অনুষ্ঠিত হয় এবং তিনটি প্রশ্নের উত্তর দিতে হয়, প্রতিটি প্রশ্নের একাধিক অংশ থাকে। তত্ত্বীয় পরীক্ষার পূর্ণ মান ৩০। ব্যবহারিক অংশে একটি বা দুটি ল্যাবরেটরী পরীক্ষণ থাকে, ব্যবহারিকের জন্যও পাঁচ ঘণ্টা সময় বরাদ্দ থাকে। ব্যবহারিকের পূর্ণমান ২০। এই প্রতিযোগিতায় বিশ্ববিদ্যালয়ের শিক্ষার্থীরা অংশগ্রহণ করতে পারে না এবং অংশগ্রহণকারীদের বয়স অবশ্যই অনূর্ধ্ব ২০ হতে হয়।   আরো দেখুন    বাংলাদেশ পদার্থবিজ্ঞান অলিম্পিয়াড  আন্তর্জাতিক বিজ্ঞান অলিম্পিয়াড   তথ্যসূত্র   বিষয়শ্রেণী:প্রতিযোগিতা বিষয়শ্রেণী:পদার্থবিজ্ঞান প্রতিযোগিতা বিষয়শ্রেণী:বার্ষিক ঘটনাবলী বিষয়শ্রেণী:আন্তর্জাতিক বিজ্ঞান অলিম্পিয়াড
উল্লাসা পারাভাইগাল () ১৯৮০ সালে মুক্তি পাওয়া সি ভি রাজেন্দ্র পরিচালিত কমল হাসান এবং রতি অগ্নিহোত্রী অভিনীত একটি তামিল চলচ্চিত্র, এই চলচ্চিত্রে ইলাইয়ারাজার সুর করা গানগুলো ব্যাপক জনপ্রিয়তা পেয়েছিল যেমন 'জার্মানিইন সেনদেন মালারে' এবং 'আড়াগু আয়িরাম' আজো সমাদৃত। চলচ্চিত্রটি হিন্দি ভাষায় অনুবাদ করে 'দো দিল দিওয়ানে' এবং তেলুগু ভাষায় 'প্রেমা পিচি' নামে মুক্তি দেওয়া হয়েছিল। চলচ্চিত্রটি যুক্তরাষ্ট্র, তৎকালীন পশ্চিম জার্মানি, ফ্রান্স এবং ভারতে শুটিং হয়েছিল। চলচ্চিত্রটিতে কমল হাসান রবি চরিত্রে অভিনয় করেন, যার এক সময় গ্রাম এলাকায় একটি মেয়ের (উন্নী ম্যারী) এর সঙ্গে প্রেম হয়, কিন্তু মেয়েটি পরে আগুনে পুড়ে মারা যায়, রবি পরে বিদেশ যেয়ে নির্মলা (রতি অগ্নিহোত্রী) এর প্রেমে পড়ে।   চরিত্র   কমল হাসান - রবি (রবিন্দর)  রতি অগ্নিহোত্রী - নির্মলা  উন্নী ম্যারী (দীপা) - রবির সাবেক প্রেমিকা  মেজর সুন্দররাজন - মদনগোপাল  সুরুলী রজন - রাজু  ভেনিরাডাই মূর্তি - চলচ্চিত্র পরিচালক  কে নেতারাজ - রাজগোপাল   সঙ্গীত    তথ্যসূত্র    বহিঃসংযোগ     বিষয়শ্রেণী:তামিল ভাষার চলচ্চিত্র বিষয়শ্রেণী:১৯৮০-এর চলচ্চিত্র বিষয়শ্রেণী:১৯৮০-এর দশকের তামিল ভাষার চলচ্চিত্র বিষয়শ্রেণী:বনের পটভূমিতে চলচ্চিত্র বিষয়শ্রেণী:বনে ধারণকৃত চলচ্চিত্র বিষয়শ্রেণী:প্যারিসে ধারণকৃত চলচ্চিত্র বিষয়শ্রেণী:প্যারিসের পটভূমিতে চলচ্চিত্র বিষয়শ্রেণী:নিউ ইয়র্ক শহরে ধারণকৃত চলচ্চিত্র বিষয়শ্রেণী:নিউ ইয়র্ক শহরের পটভূমিতে চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র
ঢাকা-২৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি ঢাকা জেলায় অবস্থিত জাতীয় সংসদের আসন ছিল।   সীমানা    ইতিহাস  ঢাকা-২৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩মোহাম্মদ মোবারক হোসেনবাংলাদেশ আওয়ামীলীগ১৯৭৯আবদুল মতিন চৌধুরীবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:ঢাকা জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
মেজর ধ্যান চাঁদ খেলরত্ন (পূর্বে রাজীব গান্ধী খেলরত্ন) ভারতীয় প্রজাতন্ত্রের সর্বোচ্চ অসামরিক ক্রীড়া সম্মান। পুরস্কারটি দেশের প্রাক্তন প্রধানমন্ত্রী রাজীব গান্ধীর নামাঙ্কিত। মেজর ধ্যান চাঁদ খেলরত্ন পুরস্কার একটি পদক, একটি মানপত্র ও নির্দিষ্ট পরিমাণ আর্থিক পুরস্কার নিয়ে গঠিত। ২০০৪-০৫ সালের হিসেব অনুসারে, বর্তমানে এই পুরস্কারের অর্থমূল্য ৫০০,০০০ ভারতীয় টাকা। ১৯৯১-৯২ সালে দেশের ক্রীড়াক্ষেত্রে সর্বোচ্চ অবদানের স্বীকৃতিস্বরূপ রাজীব গান্ধী খেলরত্ন চালু হয়। যদিও এই পুরস্কারের আগে থেকেই প্রতিবছর ক্রীড়াক্ষেত্রে বিশেষ অবদানের স্বীকৃতিস্বরূপ অর্জুন পুরস্কার প্রদানের রীতি চলে আসছিল।   প্রাপক তালিকা    ক্রমিক সংখ্যা বর্ষ নাম খেলা ০১ ১৯৯১-৯২ বিশ্বনাথন আনন্দ দাবা ০২ ১৯৯২-৯৩ গীত শেঠি বিলিয়ার্ডস ০৩ ১৯৯৩-৯৪ দেওয়া হয়নি*              - 04 1994-95 Cdr. Homi D. Motivala and Lt. Cdr. P. K. Garg Yachting (Team Event) 05 1995-96 Karnam Malleswari Weightlifting 06 1996-97 Leander Paes and Nameirakpam Kunjarani (Joint) Tennis and Weightlifting respectively 07 1997-98 Sachin Tendulkar Cricket 08 1998-99 Jyotirmoyee Sikdar Athletics 09 1999-2000 Dhanraj Pillay Hockey 10 2000-01 Pullela Gopichand Badminton 11 2001-02 Abhinav Bindra Shooting 12 2002-03 Anjali Ved Pathak Bhagwat and K. M. Beenamol (Joint) Shooting and Athletics respectively 13 2003-04 Anju Bobby George Athletics 14 2004-05 Lt. Col Rajyavardhan Singh Rathore Shooting 15 2005-06 Pankaj Advani Billiards & Snooker 16 2006-07 Manavjit Singh Sandhu Shooting 17 2007-08 Mahendra Singh Dhoni Cricket |- bgcolor="#e4e8ff" |18 |2018-2019 |Virat Kohli |Cricket |}   ১৯৯৩-৯৪ সালে পুরস্কার প্রদান করা হয়নি।   পাদটীকা    তথ্যসূত্র          বহিঃসংযোগ    Khel Ratna award 2007  বিষয়শ্রেণী:রাজীব গান্ধী খেলরত্ন প্রাপক বিষয়শ্রেণী:ভারতে ক্রীড়া বিষয়শ্রেণী:১৯৯১-এ ভারতে প্রতিষ্ঠিত বিষয়শ্রেণী:ভারতীয় ক্রীড়া ট্রফি ও পুরস্কার
সিন্ধু বিশ্ববিদ্যালয় (; ) হায়দ্রাবাদ শহরের নিকটবর্তী পাকিস্তানের সিন্ধু, জামশোরের শিক্ষা শহরের একটি পাবলিক গবেষণা বিশ্ববিদ্যালয়। এটি পাকিস্তানের প্রাচীনতম বিশ্ববিদ্যালয়গুলির মধ্যে একটি এবং এটি ২০১৫ সালে আইএসও দ্বারা প্রত্যয়িত হয়েছিল। ২০১৩ সালে পাকিস্তানের উচ্চশিক্ষা কমিশন কর্তৃক বিশ্ববিদ্যালয়টি "সাধারণ বিভাগে" অষ্টম স্থান অর্জন করেছিল।   তথ্যসূত্র   বিষয়শ্রেণী:১৯৪৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৪৭-এ পাকিস্তানে প্রতিষ্ঠিত বিষয়শ্রেণী:১৯৪৭-এ প্রতিষ্ঠিত বিশ্ববিদ্যালয় ও কলেজ বিষয়শ্রেণী:সিন্ধু বিশ্ববিদ্যালয়
সাইয়েদ আব্দুর রহিম মুসাভি (জন্ম ১৯৬০) একজন ইরানি সামরিক কর্মকর্তা। জুন ২০২৫ পর্যন্ত তিনি ইরানি সশস্ত্র বাহিনীর প্রধান হিসেবে দায়িত্ব পালন করছেন। এর আগে, আগস্ট ২০১৭ থেকে জুন ২০২৫ পর্যন্ত তিনি ইসলামি প্রজাতন্ত্র ইরানের সেনাবাহিনীর প্রধান এবং জেনারেল স্টাফের চিফ হিসেবে দায়িত্বে ছিলেন।  পেশাগত জীবন ২০০৮ থেকে ২০১৬ সাল পর্যন্ত মুসাভি ইরানি সেনাবাহিনীর দ্বিতীয়-শ্রেণির কমান্ডার ছিলেন। এর আগে তিনি সশস্ত্র বাহিনীর জেনারেল স্টাফের ডেপুটি চিফ হিসেবে দায়িত্ব পালন করেন।  ২০২৫ সালের ১৩ জুন, মোহাম্মদ বাঘেরি নিহত হওয়ার পর সর্বোচ্চ নেতা আলি খামেনি মুসাভিকে জেনারেল স্টাফের প্রধান হিসেবে নিয়োগ দেন।  পুরস্কার ২০২৪ সালের ১০ মার্চ, মুসাভিকে ফাতহ পদক (যা বিজয় পদক নামেও পরিচিত) প্রদান করেন সর্বোচ্চ নেতা আলি খামেনি। এই সম্মান তাঁকে দেওয়া হয় ইরানি সশস্ত্র বাহিনীর প্রতিরক্ষা, যুদ্ধ ও প্রতিরোধ সক্ষমতা বৃদ্ধিতে অবদানের জন্য। একই দিনে ইসলামি বিপ্লবী গার্ড বাহিনীর তৎকালীন প্রধান হোসেইন সালামি-কেও একই পুরস্কারে ভূষিত করা হয়।   টীকা   তথ্যসূত্র  বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রের ট্রেজারি বিভাগের নিষেধাজ্ঞার সাপেক্ষে ইরানি ব্যক্তি বিষয়শ্রেণী:ইসলামি প্রজাতন্ত্র ইরানের সেনাবাহিনীর কমান্ডার-ইন-চিফ বিষয়শ্রেণী:ইসলামি প্রজাতন্ত্র ইরানের সেনাবাহিনীর মেজর জেনারেল বিষয়শ্রেণী:ইরান-ইরাক যুদ্ধে ইসলামি প্রজাতন্ত্র ইরানের সেনা সদস্য
দিউ বিমানবন্দর (আইএটিএ: ডিআইইউ) ভারতের একটি বেসামরিক বিমানবন্দর, যা ভারতের কেন্দ্রশাসিত অঞ্চল দমন ও দিউ'য়ে আবস্থিত। এটি দিউসহ প্রতিবেশী গুজরাটের ভেরাভাল ও জাফরাবাদ এলাকায় বিমান পরিষেবা প্রদান করে।   ইতিহাস  দিউ বিমানবন্দরটি ১৯৫৪ সালে নির্মিত হয়েছিল, যখন দিউ পর্তুগিজ ভারতের অংশ ছিল। পরিবহন আয়ারোস দ্য ভারত পোর্টগুয়েস (টিএআইপি) ১৬ আগস্ট ১৯৫৫ সালে দিউ বিমানবন্দের পরিচালনা শুরু করে। ১৯৬১ সালের ডিসেম্বরে ভারতীয় বিমানবাহিনী এয়ারফিল্ডে বোমা বিস্ফোরণ করার আগে পর্যন্ত  বিমান সংস্থাটি গোয়া, দমন ও করাচির সঙ্গে দিউকে যুক্ত করেছিল।   আবকাঠাম  দিউ বিমানবন্দরটির প্রধান রানওয়ে ০৫/২৩ ৫৯২২ ফুট (১৮২৬ মিটার) লম্বা এবং ৪৫ মিটার প্রশস্ত, এটি দুইটি ৬০x৯০ মিটার পরিমাপের অ্যাপ্রনের সঙ্গে যুক্ত একটি ট্র‍্যাক্সিওয়ে দ্বারা। বিমানবন্দরের টার্মিনালটি আগমন এবং প্রস্থান হল একই সময়ে ১০০ জন যাত্রী ধারণ করতে পারে। একটি অ-নির্দেশমূলক বাতিঘর (NDB) দ্বারা দিউ বিমানবন্দরের নিজস্ব ন্যাভিগেশানাল ব্যবস্থা রয়েছে।   বিমান সংস্থা এবং গন্তব্যস্থল    তথ্যসূত্র    বহিঃসংযোগ   Diu Airport at AAI    বিষয়শ্রেণী:ভারতের বিমানবন্দর বিষয়শ্রেণী:গুজরাতের বিমানবন্দর
ক্যাথি স্টুয়ার্ট (২ এপ্রিল ১৯৫৬ – ৯ আগস্ট ১৯৯৪) ছিলেন একজন ফরাসি পর্নোগ্রাফিক অভিনেত্রী, যিনি ১৯৭৬ এবং আশির দশকের প্রথম দিকে ফ্রান্সের বেশিরভাগ হার্ডকোর চলচ্চিত্রে উপস্থিত ছিলেন। Christophe Lemaire, in Le Cinéma X, La Musardine, Paris, 2012, p. 477 তিনি বেশ কয়েকটি অ-পর্নোগ্রাফিক চলচ্চিত্রেও উপস্থিত হয়েছেন, বিশেষ করে জিন রোলিনের ১৯৮০ সালের হরর চলচ্চিত্র লা নুইট ডেস ট্র্যাকুয়েস যেখানে তাকে তার আসল নামেই অভিনয় করেছিলেন।  মাদকে আসক্ত হয়ে, তিনি ১৯৮০-এর দশকে তার কর্মজীবন শেষ করেন, এবং অতিরিক্ত মাত্রায় মাদক গ্রহণ করে মারা যান।  Hardeurs juvéniles , Libération, 17 August 2011    তথ্যসূত্র    বহিঃসংযোগ            বিষয়শ্রেণী:১৯৫৬-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:ফরাসি পর্নোগ্রাফিক চলচ্চিত্র অভিনেত্রী বিষয়শ্রেণী:২০শ শতাব্দীর ফরাসি অভিনেত্রী
থাম্ব|বাসাইয়ের রোমান ক্যাথলিক ডায়োসিস বাসাই () ভারতের মহারাষ্ট্র রাজ্যের থানে জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪ মিটার (১৩ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে বাসাই শহরের জনসংখ্যা হল ৪৯,৩৪৬ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৭%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে ওয়াসাই এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর বিষয়শ্রেণী:সাবেক পর্তুগিজ উপনিবেশ বিষয়শ্রেণী:ভারতের জনবহুল উপকূলীয় স্থান
খুরপা (বিকল্পভাবে খুরপি বলা হয়) হল একটি ছোট হাতলযুক্ত কাটার যন্ত্র যা ট্রোয়েলের মতো একটি সমতল ব্লেড সহ মাটি খনন এবং ছোট বাগান বা উদ্ভিজ্জ খামারগুলিতে আগাছা দমনের জন্য ব্যবহৃত হয়। এটি সাধারণত ছোট খামারে বা শাকসবজির সারিগুলিতে আগাছা কাটা বা মাটিতে ব্যবহার করা হয়। এটি ঐতিহ্যগতভাবে হাটুভাঙ্গা ভঙ্গিতে ব্যবহৃত হয়।  খুর্পা পাঞ্জাবি ভাষার একটি শব্দ।  খুরপা পাঞ্জাবে (পাশাপাশি ভারতের অন্যান্য অঞ্চলে) ছোট আকারের বাগান প্রক্রিয়া যেমন বিছানা তৈরি, খনন, চাষ এবং আগাছা পরিষ্কারের কাজে ব্যবহৃত হয়।   তথ্যসূত্র   বিষয়শ্রেণী:যান্ত্রিক হাত সরঞ্জাম বিষয়শ্রেণী:বাগান করার সরঞ্জাম
কলকাতা রেইনবো প্রাইড ফেস্টিভ্যাল হলো কলকাতা ভিত্তিক একটি উন্মুক্ত সমষ্টি যা এলজিবিটি অধিকারকে সমর্থন করে এমন ব্যক্তি, নেটওয়ার্ক এবং সংগঠনের সমন্বয়ে গঠিত। এই দলটি বার্ষিক কলকাতা রেইনবো প্রাইড ওয়াক আয়োজন করে, যা দক্ষিণ এশিয়ার মধ্যে এই ধরণের দীর্ঘতম অনুষ্ঠানে পরিণত হয়েছে।   ইতিহাস  কলকাতা রেইনবো প্রাইড ওয়াক আয়োজনের উদ্যোগ নেওয়ার জন্য ২০১১ সালের ১ মে এই সংগঠনটি গঠিত হয়। যখন এটি যাত্রা শুরু করে তখন কলকাতা রেইনবো প্রাইড ওয়াকে ৫০০ জন লোকের সমাগম ঘটে এবং পরের বছর অর্থাৎ ২০১২ সালে এই সংখ্যা ১৫০০-তে পৌঁছায়।   ২০১২ সালে এটি লিঙ্গ ও যৌনতা অধিকার নিয়ে কাজ করা বেশ কয়েকটি এনজিওর চিত্রকর্ম, বিভিন্ন শিল্পীর ছবি ও পোস্টার, লিঙ্গ ও যৌনতার অধিকার নিয়ে কাজ করা লিফলেটের একটি প্রদর্শনীর আয়োজন করে। বেঙ্গল আর্ট গ্যালারী, আইসিসিআর, হো চি মিন সরণিতে অনুষ্ঠিত 'ব্রডেনিং দ্য ক্যানভাস - সেলিব্রেটিং ব্লেমিশেস' শীর্ষক ছয় দিনের এই প্রদর্শনীতে ভারত ও বিদেশের পনেরোজন শিল্পী এবং ভারতের বিভিন্ন স্থান থেকে এনজিওসমূহ অংশ নিয়েছিল।   অনুষ্ঠানসমূহ  কলকাতা রেইনবো প্রাইড ওয়াক শিল্প প্রদর্শনী, চলচ্চিত্র প্রদর্শনী, প্যানেল আলোচনা, সাংস্কৃতিক অনুষ্ঠান এবং সাম্প্রদায়িক আড্ডার মতো বেশ কিছু অনুষ্ঠান পরিচালনা করে।  এটি বিভিন্ন সামাজিক বিষয়ের উপর প্যানেল আলোচনার আয়োজন করে, যা কেআরপিএফ আড্ডা নামে পরিচিত।  কলকাতা রেইনবো প্রাইড ওয়াক প্রতি বছর একটি গুরুত্বপূর্ণ সামাজিক বিষয়কে তাদের উদ্দেশ্য হিসেবে বেছে নেয়। ২০১৩ সালে এর অংশগ্রহণকারীরা সমাজে প্রচলিত সব ধরনের যৌন হিংসার বিরুদ্ধে সম্প্রচার করেন।  ২০১৪ সালে এর অংশগ্রহণকারীরা লিঙ্গ পরিচয় প্রকাশের অধিকার এবং ব্যক্তিগত যৌন স্বাধীনতার পক্ষে সম্প্রচার করেন। ভারী বৃষ্টি থাকা সত্ত্বেও এতে এক হাজারেরও বেশি সমর্থক অংশগ্রহণ করেন।   তথ্যসূত্র    বহিঃসংযোগ     বিষয়শ্রেণী:কলকাতার সংস্কৃতি বিষয়শ্রেণী:২০১১-এ পশ্চিমবঙ্গে প্রতিষ্ঠিত
থাম্ব|দক্ষিণ সাইবেরিয়ার ভূতাত্ত্বিক ক্রস সেকশন, রেফিয়ান পাথর কমপক্ষে ২ কিলোমিটার ছোট্ট পাথরের নিচে দগ্ধ রিফিয়ান  থেকে ভূতাত্ত্বিক সময়কালের একটি স্তর বা বয়স  । রিফিয়ান নামটি রাশিয়ার প্রোটেরোজোয়িক স্ট্রাটিগ্রাফিতে এবং ফিনল্যান্ডের ফিনোস্ক্যান্ডিয়ান শিল্ডে ব্যবহৃত হয়।  এটি সাম্প্রতিকতম হিসাব বেঁধে এ, পুরোনো আন্তর্জাতিক ভূতাত্ত্বিক হিসাব বেঁধে একটি সংখ্যা ব্যবহৃত হয় কিন্তু আইসিএস, এটা দ্বারা প্রতিস্থাপিত হয় Calymmian, Ectasian, Stenian, Tonian এবং Cryogenian সময়কাল নিওপ্রোটেরোজোয়িক এবং Mesoproterozoic যুগের।  'রিফান' শব্দ প্রাচীন রিফিয়ান পর্বতমালা থেকে এসেছে, কখনও কখনও উরল পর্বতমালার সাথে চিহ্নিত।  রিফিয়ান ভূতাত্ত্বিকদের দ্বারা আর্লি রিফান (১৬০০-১৪০০ মা), মধ্য রিফান (১৪০০-১০০০ মা) এবং শেষ রিফিয়ান (১০০০-৬৫০ মা) উপবিভাগগুলিতে বিভক্ত করা হয়েছে।    আরও দেখুন    Jotnian   তথ্যসূত্র   বিষয়শ্রেণী:ভূতাত্ত্বিক বয়স
বেলিয়াতোড় ভারতের পশ্চিমবঙ্গ রাজ্যের বাঁকুড়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বেলিয়াতোড় শহরের জনসংখ্যা হল ৫৬৫৩ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে বেলিয়াতোড় এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   পরিবহন  বেলিয়াতোড় রেলওয়ে স্টেশনটি দক্ষিণ পূর্ব রেল এর অন্তর্গত অঞ্চলের আদ্রা রেলওয়ে বিভাগের অন্তর্গত একটি রেল স্টেশন। এটি বাঁকুড়া-মসাগ্রাম লাইনে অবস্থিত।  ব্যক্তিত্ব  যামিনী রায়   সংস্কৃতি  বেলিয়াতোড়ে জন্মগ্রহণ করেছেন বিখ্যাত চিত্রশিল্পী যামিনী রায়। তাঁর চিত্রশিল্পে বাংলার পটচিত্র ও বিদেশী রং-এর ব্যবহার লক্ষ্য করা যায়। যামিনী রায় (১৮৮৭ - ১৯৭২) প্রখ্যাত বাঙালি চিত্রশিল্পী। কালীঘাটের "পট" শিল্পকে বিশ্ববন্দিত করে তোলেন। পেশা শুরু পাশ্চাত্য শিল্প দিয়ে ১৯০৩ সালে কলকাতা গভর্মেন্ট আর্ট কলেজে ভর্তি হন।  ম্যাচা বা মেচা পশ্চিমবঙ্গের বাঁকুড়া জেলার এক জনপ্রিয় মিষ্টি। একে অনেক সময় ম্যাচা সন্দেশও বলা হয়। বেলিয়াতোড়ের ম্যাচা অত্যন্ত প্রসিদ্ধ[২] এবং সব চেয়ে উৎকৃষ্ট বলে গণ্য করা হয়।[   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:বাঁকুড়া জেলার শহর ও নগর
৩১৩ খ্রিস্টপূর্বাব্দে, মৌর্য যুগে কৌটিল্য অর্থশাস্ত্র নামে একটি গ্রন্থ রচনা করেন। তিনি বেসামরিক কর্মচারীদের নিয়োগের যোগ্যতা নির্ধারণ করেছেন।  ১০০০-১৬০০ খ্রিস্টাব্দে, মধ্যযুগীয় সময়ে, সম্রাট আকবর সিভিল সার্ভিসকে লালন-পালন করেছিলেন। তাঁর আমলেই ভূমি সংস্কারের সূচনা হয়েছিল এবং ভূমি রাজস্ব ব্যবস্থা প্রতিষ্ঠিত হয়েছিল যা পরে ভারতীয় কর ব্যবস্থার উপাদান হয়ে ওঠে।   মন্তব্য   বিষয়শ্রেণী:আকবর বিষয়শ্রেণী:মৌর্য সাম্রাজ্য বিষয়শ্রেণী:ভারতে বেসামরিক পরিষেবা বিষয়শ্রেণী:অপর্যালোচিত অনুবাদসহ পাতা
কোশি প্রদেশের মুখ্যমন্ত্রী  হলেন নেপাল কোশি প্রদেশ রাজ্যের সরকার-প্রধান। নেপালর সংবিধান অনুযায়ী,   রাজ্যপাল (নেপালি: प्रदेश प्रमुख) রাজ্যের নিয়মতান্ত্রিক প্রধান হলেও প্রকৃত শাসনক্ষমতা মুখ্যমন্ত্রীর হাতেই ন্যস্ত থাকে। নিয়মানুসারে, বিধানসভা নির্বাচনের পরে রাজ্যপাল সংখ্যাগরিষ্ঠতা অর্জনকারী দলকে (বা জোটকে) সরকার গঠনের আহ্বান জানান। রাজ্যপালই মুখ্যমন্ত্রীকে নিয়োগ করেন। কিন্তু মুখ্যমন্ত্রী ও তার মন্ত্রিসভা তাদের কাজকর্মের জন্য রাজ্য বিধানসভার কাছে যৌথভাবে দায়ী থাকেন। বিধানসভায় আস্থাভোটে জয়লাভ করলে মুখ্যমন্ত্রী পাঁচ বছরের মেয়াদে তার পদে আসীন থাকতে পারেন এবং তার পদটিও কোনও মেয়াদের নির্দিষ্ট সংখ্যায় সীমাবদ্ধ নয়।  বর্তমান প্রধানমন্ত্রীর নাম হিকমত কুমার কার্কি যিনি ৯ মে ২০২৪ তারিখে দায়িত্ব গ্রহণ করেছেন।   তালিকা  প্রতিকৃতি নাম(জীবনকাল)অফিসের মেয়াদরাজনৈতিক দল    দায়িত্ব গ্রহণ করেছেন অফিস ত্যাগ করেছেন অফিসে সময়কাল১শেরধন রাই(জন্ম ১৯৭১) সিপিএন (একীকৃত মার্কসবাদী-লেনিনবাদী)২ ভীম আচার্য(জন্ম ১৯৫৯)  ৩100pxরাজেন্দ্র কুমার রাই(জন্ম ১৯৭০) সিপিএন (একীকৃত সমাজবাদী) ৪100pxহিকমত কুমার কার্কি(জন্ম ১৯৬৪) সিপিএন (একীকৃত মার্কসবাদী-লেনিনবাদী)৫ উদ্ধব থাপা(জন্ম ১৯৫৮) নেপালি কংগ্রেস (৪)100pxহিকমত কুমার কার্কি(জন্ম ১৯৬৪) সিপিএন (একীকৃত মার্কসবাদী-লেনিনবাদী) ৬100pxকেদার কার্কি(জন্ম ১৯৭৪) নেপালি কংগ্রেস(৪)100pxহিকমত কুমার কার্কি(জন্ম ১৯৬৪)বর্তমান সিপিএন (একীকৃত মার্কসবাদী-লেনিনবাদী)   তথ্যসূত্র   বিষয়শ্রেণী:কোশি প্রদেশ বিষয়শ্রেণী:নেপালের প্রদেশের মুখ্যমন্ত্রী বিষয়শ্রেণী:সরকার প্রধান